**Abbed Joseph Sieyès: Hvad er tredjestand? Skrevet 1789**

**Abbed Joseph Sieyès var gejstlig uddannet, men repræsenterede tredjestanden på Stænderforsamlingen. Han hævder i teksten nedenfor at tale på vegne af hele tredjestanden.**

Opbygningen af dette skrift er meget simpel. Vi har tre spørgsmål at stille:

1. Hvad er tredjestanden? Alt
2. Hvad har den hidtil været i den politiske orden? Intet
3. Hvad kræver den? At blive noget deri.

Tredjestanden er en hel nation, og de løser alle de arbejdsopgaver, som holder samfundet oppe.

Offentlige funktioner klassificeres under fire velkendte overskrifter: Sværdet, Kappen, Kirken og Administrationen.

Det er nødvendigt at gøre detaljeret rede for disse for at påvise, at tredjestanden overalt udgør nitten tyvendedele af dem, ud over at den bebyrdes med alt det som er virkeligt anstrengende - med alle de opgaver, som den privilegerede orden afstår fra at udføre. Kun de økonomisk fordelagtige og ærefulde stillinger indehaves af medlemmer fra den privilegerede orden.

Hvem vil så vove at sige, at tredjestanden ikke i sig selv har alt det, der er nødvendigt for at udgøre en hel nation? Den er den stærke og hårdføre mand, hvis ene arm holdes i lænker.

Nationen ville ikke blive mindre af, at den privilegerede orden blev afskaffet, tværtimod. Hvad er tredjestanden derfor? Alt - men den er undertrykt og i lænker. Hvad ville den være uden den privilegerede orden? Alt - men fri og blomstrende. Intet kan føre til fremskridt uden den. Alt ville gå uendeligt meget bedre uden de andre.